আবুল কাসেম, লাখাই থেকে ॥ আগামীকাল ২৩ মার্চ অনুষ্টিত হতে যাচ্ছে লাখাই উপজেলা পরিষদ নির্বাচন। গত রাত থেকে শেষ হয়েছে সকল প্রকার প্রচার প্রচারণা। তবে ভোটারদের মাঝে চলছে বিশ্লেষন। প্রার্থীদের যোগ্যতা অযোগ্যতা ও ব্যক্তিগত ইমেজ নিয়ে ভোটাররা হিসেব নিকাশ করছেন। দলীয় বিবেচনার বাইরে সৎ, আদর্শবান এবং যোগ্য প্রার্থীকে ভোট দিতেই আগ্রহী বেশীরভাগ ভোটার। এ উপজেলায় চেয়ারম্যান, ভাইস চেয়ারম্যান ও মহিলা ভাইস চেয়ারম্যান এই ৩টি পদে মোট ১৮জন প্রার্থী প্রতিদ্বন্দ্বিতা করছেন। লাখাই উপজেলায় ক্ষমতাসীন দল আওয়ামীলীগের একাধিক প্রার্থী রয়েছে। সমঝোতায় ব্যর্থ হয়ে এ উপজেলায় আওয়ামীলীগ দলীয় প্রার্থীতা উন্মুক্ত রাখা হয়েছে। অপর দিকে উপজেলা বিএনপির সভাপতি এডঃ সালেহ উদ্দিন আহমেদকে বিএনপির একক প্রার্থী ঘোষণা করা হলেও বিএনপির একাধিক বিদ্রোহী প্রার্থী রয়েছেন। চেয়ারম্যান ...